V. Vesterdahl

Albert Verner Vesterdahl (sukunimi myöh. Veistäjä; 17. helmikuuta 1876 Pietari – 24. helmikuuta 1913 Sortavala) oli suomalainen toimittaja ja kirjailija.Helsingin Norssin matrikkeli 1867-1992, numero 301

Vesterdahlin vanhemmat olivat työnjohtaja Johan Albert Westerdahl ja Vilhelmina Gustafsson. Hän pääsi ylioppilaaksi Helsingin suomalaisesta normaalilyseosta 1895. Vesterdahl oli toimittajana Haminan Sanomat-lehdessä 1896–1897, toimitussihteerinä Viipurin Sanomat-lehdessä 1897–1899 ja Päivälehdessä 1899–1903. Hän oli Karjala-lehden taloudenhoitajana 1904–1905, Kotkan Uutiset-lehden päätoimittajana 1905–1906, Kyminlaakso-lehden vastaavana toimittajana 1906–1907 sekä viimeksi päätoimittajana Käkisalmen Sanomat-lehdessä 1907–1911 ja Sortavalassa ilmestyneessä Laatokka-lehdessä 1911–1913.

Vesterdahl oli naimisissa vuodesta 1907 Karin Theresia Rundqvistin kanssa, ja heidän lapsiaan olivat toimittaja Olavi Veistäjä (1908–1988) ja teatterihistorioitsija Verneri Veistäjä (1913–1968).

 Teoksia 
 Joululehti ; ulosantajat V. Vesterdahl ja Yrjö A. Valkonen. Karjalan kirjapaino-oy, Wiipuri 1904
 Kotkan joulu ;  julkaisija Verneri Vesterdahl. Kotka 1906
 Käkisalmen läänin oloja 17:llä vuosisadalla : historiallinen tutkielma ; kirj. V. Vesterdahl. Kaakkois-Karjalan Kirjapaino, Käkisalmi 1908
 Teatterit ja näytelmät : sivistyshistoriallinen kuvaus. Kansanvalistusseuran Käkisalmen haaraosaston kirjasia n:o 3. Kansanvalistusseura, Käkisalmi 1909

 Lähteet 


 Kuka kukin on (Aikalaiskirja) 1954, s. 958
 Kuka kukin on (Aikalaiskirja) 1978, s. 1071

 Viitteet 

Luokka:Suomalaiset päätoimittajat
Luokka:Suomalaiset kirjailijat
Luokka:Vuonna 1876 syntyneet
Luokka:Vuonna 1913 kuolleet